ועדת העבודה, הרווחה והבריאות, כנסת 16, פרוטוקול מספר 91, 2003-12-09 14:30

שאול יהלום: אני מתכבד לפתוח את ישיבת ועדת העבודה, הרווחה והבריאות בנושא הצעת חוק העיסוק באקופונקטורה, התשס"ג-2003.

שאול יהלום: ובכן, הבקשה שנתבקשתי היא, יש לנו חוק ממשלתי - -

יורה קרנות: לא, של הוועדה הזאת בתיאום.

יורה קרנות: הוועדה הזאת פרסמה אותו.

יורה קרנות: אני יכולה להראות לאדוני, זה אומנם צילום אבל זה מטעם ועדת העבודה והרווחה, לאחר תיאום ועבודה משותפת.

יורה קרנות: פרסמה את זה ועדת העבודה והרווחה.

אוהד זלנר: זה עבר כמה וכמה שלבים.

אוהד זלנר: שניים מחברי הכנסת היוזמים נהיו לשרים ולכן הם נפלו מההצעה.

שאול יהלום: חבר הכנסת שנדברג, נפל.

שאול יהלום: בשארה קיים, גפני קיים, יעל דיין נפלה, נעמי חזן נפלה, יוסי כץ נפל, לנגנטל נפל, סופה לנדבר נפלה, מרינה סולודקין נמצאת, פריצקי נפל, יאיר פרץ נמצא.

שאול יהלום: זאת אומרת, החוק הזה הוא חוק שקיים והוא עבר קריאה ראשונה.

אוהד זלנר: הוא הובא לקראת קריאה שנייה ושלישית.

אוהד זלנר: בכנסת הקודמת הוא עבר בקריאה ראשונה וחל עליו דין רציפות לכנסת ה-16.

שאול יהלום: במקביל, הגיש חבר הכנסת יורי שטרן הצעת חוק פרטית.

שאול יהלום: אז למה הוא היה צריך להגיש?

יורי שטרן: כי אני הייתי סגן השר כשהגשתי את החוק.

שאול יהלום: זאת אומרת, השם שלו מחוק שם.

שאול יהלום: הוא הלך והתחכם והגיש הצעת חוק בכנסת הזאת, בדיוק אותו נוסח והיא עברה קריאה טרומית.

שאול יהלום: הוא אומר, אם נגיד שאנחנו מאשרים את זה לקריאה ראשונה, אפשר יהיה לאחד את זה עם החוק - -

אוהד זלנר: ברגע שזה יעבור קריאה ראשונה במליאה, זה ירד לועדה ויוכן לקריאה שנייה ושלישית.

שאול יהלום: יש התנגדות של הממשלה?

יורה קרנות: לא.

שאול יהלום: אני קובע פה אחד, שמכינים את הצעת חוק 1185 של חבר הכנסת יורי שטרן לקריאה ראשונה והיא תובא למליאה.

שאול יהלום: תודה רבה, הישיבה נעולה.